Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 820/13/8811	Trebišov, 10.1.2014
EEČ : 2-69-9-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplní pravidelne z nedbanlivosti svoju vyživovaciu povinnosť v mieste bydliska, ani inde voči svoje XXXXX bytom u otca XXXXX, vyplývajúcu jej z ustanovenia § 62 Zákona o rodine č. 36/2005 Z. z., a to aj napriek tomu, že jej túto povinnosť uložil Okresný súd XXXXX rozsudkom č. k. 15C/243/2009 zo dňa 18.01.2010, právoplatného dňa 29.01.2010 prispievať na výživu svojej dcéry sumou zodpovedajúcej 30 % sumy životného minima na nezaopatrené neplnoleté dieťa mesačne, vždy do 25. dňa toho ktorého mesiaca vopred k rukám otca XXXXX, od právoplatnosti rozsudku, pričom za obdobie od mesiaca december 2012 až doposiaľ dlhuje na výživnom sumu vo výške 245,33 €,  

lebo zanikla trestnosť činu

Odôvodnenie:
	Uznesením policajného orgánu OO PZ XXXXX pod sp. zn.  ČVS: ORP-1222/SB-TV-2013 zo dňa 28.10.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu skráteného vyšetrovania využila ustanovenie § 86 písm. a  Tr. zákona o účinnej ľútosti a dlh na bežnom výživnom za obdobie od mesiaca december 2012 doposiaľ vo výške 245,33 € uhradila k rukám otca dieťaťa XXXXX peňažným poštovým poukazom.

Uvedenú skutočnosť potvrdil vo svojej výpovedi dňa 27.12.2013 aj otec dieťaťa, v ktorej uviedol, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka